קבוצת קרב (האיחוד האירופי)

ארטילריה הולנדית מ[[קבוצת קרב 2014 II]]
חייל בלגי מקבוצת קרב 2014 II במהלך אימון בגרמניה
צלף שוודי מ[[קבוצת הקרב הנורדית]]
קבוצות הקרב של האיחוד האירופי הן יחידות מיוחדות בצבאות המדינות החברות באיחוד האירופי הכפופות ישירות למועצת האיחוד. עקרונות הפעולה של קבוצות הקרב נקבעו במדיניות הביטחון וההגנה המשותפת. 

קבוצת קרב סטנדרטית היא גדוד בן 1,500 חיילים מתוגבר בתומכי לחימה, אולם ישנן קבוצות קרב גדולות יותר. חלק מקבוצות הקרב מורכבות מחיילים מצבא אחד בלבד, בעוד חלקן מורכבות מחיילים מצבאות רבים.

==היסטוריה==
הרעיון הראשוני ליצור יחידות רב-לאומיות בגודל גדוד אשר יהיו כפופות ישירות למועצת האיחוד ויהיו זמינות לתגובה מהירה בכל מקום, הועלה לראשונה בפומבי בפסגת המועצה האירופית ב-10–11 בדצמבר 1999 בהלסינקי. הרעיון קיבל חיזוק לאחר מבצע ארטמיס ב-2003, אז הצליחו מדינות האיחוד האירופי להרכיב במהירות כוח רב-לאומי שסייע במשימת השכנת שלום בקונגו. בעקבות המבצע, ב-10 בפברואר 2004 פרסמו צרפת, גרמניה ובריטניה תוכנית מפורטת להקמת קבוצות קרב. בנובמבר של אותה שנה הוקמו כבר 13 קבוצות כאלה.

בשנת 2007 הוקמה קבוצת הקרב הבלקנית בהשתתפות שש מדינות. בשנת 2009 הוקמה קבוצת הקרב הצ'כית-סלובקית. בשנת 2010 הוקמה קבוצת הקרב הבריטית-הולנדית. בשנת 2013 הוקמה קבוצת הקרב ויימאר בהשתתפות פולין, גרמניה וצרפת.

==אסטרטגיה==
מטרתן העיקרית של קבוצות הקרב היא לשמש ככוח שמירת שלום במקומות שונים ברחבי העולם, אולם נכון ל-2021 מעולם לא הופעלה קבוצת קרב מחוץ לגבולות האיחוד האירופי. קבוצות הקרב אמורות להיות מופעלות רק באישור מועצת האיחוד האירופי, והן צריכות להיות מוכנות לפעולה תוך חמישה עד עשרה ימים מהרגע שהתקבלה ההכרעה במועצה לצאת לפעולה. פעולה של קבוצת קרב אמורה להימשך 30 יום. קבוצת קרב סטנדרטית היא יחידה בגודל של גדוד מתוגבר בתומכי לחימה, בן 1,500 חיילים. עם זאת, ישנן קבוצות קרב גדולות יותר.

בסך הכל לאיחוד האירופי ישנן 18 קבוצות קרב, ובכל רגע נתון אמורות שתיים מהן להיות בכוננות. קבוצות הקרב מתחלפות בתפקיד זה מדי חצי שנה.

==השתתפות==
הצבאות הגדולים באיחוד האירופי (צרפת, גרמניה ואיטליה) מפעילים קבוצות קרב משלהם. הצבאות הקטנים יותר משתתפים בדרך כלל בקבוצות קרב רב-לאומיות. עם זאת, בכל קבוצה כזו ישנה "מדינה מובילה" אשר אחראית על הפיקוד. כל מדינות האיחוד האירופי שולחות חיילים לקבוצת הקרב למעט מלטה ודנמרק. כמו כן, בקבוצות הקרב משתתפות גם ארבע מדינות שאינן חברות באיחוד: מקדוניה הצפונית, טורקיה, נורווגיה ואוקראינה.

==קבוצות קרב פעילות==
* קבוצת הקרב הבלקנית
* קבוצת הקרב הנורדית
* קבוצת הקרב וישגראד

==קבוצות קרב לא פעילות==
* קבוצת הקרב 107
* קבוצת הקרב הבריטית
* קבוצת הקרב הבריטית-הולנדית
* קבוצת הקרב הצ'כית-סלובקית
* קבוצת הקרב ויימאר

==קישורים חיצוניים==

* 
* [https://eeas.europa.eu/headquarters/headQuarters-homepage/33557/eu-battlegroups_en האתר הרשמי של האיחוד האירופי]
* [https://eeas.europa.eu/sites/default/files/factsheet_battlegroups.pdf קבוצות הקרב של האיחוד האירופי] באתר שירות הפעולה החיצוני האירופי
* [https://www.consilium.europa.eu/uedocs/cms_data/docs/pressdata/en/esdp/91624.pdf קבוצות הקרב של האיחוד האירופי] באתר מועצת האיחוד האירופי
* [https://www.europarl.europa.eu/meetdocs/2004_2009/documents/dv/091006eubattlegroups_/091006eubattlegroups_en.pdf תוכנית קבוצות הקרב] באתר הפרלמנט האירופי
* [https://multimedia.europarl.europa.eu/en/has-the-eu-armys-time-come_V003-0086_ev Has the EU army's time come?]

*
קטגוריה:האיחוד האירופי: צבא וביטחון
קטגוריה:יחידות צבאיות